钦定古今图书集成/历象汇编/庶征典/第186卷 > 王充论衡 > 《奏汴州封丘县得嘉禾浚仪得嘉瓜状》
## 钦定古今图书集成/历象汇编/庶征典/第186卷 > 王充论衡 > 《奏汴州封丘县得嘉禾浚仪得嘉瓜状》

韩愈

右，谨按《符瑞图》：“王者德至于地，则嘉禾生。”伏惟皇帝
陛下道合天地，恩霑动植，迩无不协，远无不宾，神人
以和，风雨咸若。前件嘉禾等，或两根并植，一穗连房，
或延蔓敷荣，异实共蒂共叶，和同之庆，又标丰稔之
祥。感自皇恩，微茎何极于造化；亲逢嘉瑞，小臣喜遇
于休明。